18.12.2010 Den Europæiske Unions Tidende L 335/21 KOMMISSIONENS FORORDNING (EU) Nr. 1213/2010 af 16. december 2010 om fælles regler for sammenkobling af nationale elektroniske registre om vejtransportvirksomheder (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1071/2009 af 21. oktober 2009 om fælles regler om betingelser for udøvelse af vejtransporterhvervet og om ophæ- velse af Rådets direktiv 96/26/EF ()), særlig artikel 16, og ud fra følgende betragtninger: (1) — For at lette sammenkoblingen af de nationale elektro- niske registre, således som foreskrevet i artikel 16, stk. 5, i forordning (EF) nr. 1071/2009, bør Kommissionen vedtage fælles regler for gennemførelsen af denne sammenkobling i overensstemmelse med artikel 16, stk. 6, i forordning (EF) nr. 1071/2009. (2) — Behandlingen af personoplysninger i medfør af forord- ning (EF) nr. 1071/2009 skal være i overensstemmelse med bestemmelserne om beskyttelse af personoplys- ninger som fastlagt i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (?). Navnlig bør medlemsstaterne gennemføre passende sikkerhedsforanstaltninger for at forhindre misbrug af personoplysninger. (3) — Hvor dette er relevant, finder bestemmelserne om beskyt- telse af personoplysninger i Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinsti- tutionerne og -organerne og om fri udveksling af sådanne oplysninger (?) anvendelse på enhver behandling af personoplysninger i henhold til forordning (EF) nr. 1071/2009. (4) — Foranstaltningerne i denne forordning er i overensstem- melse med udtalelse fra det udvalg, der er nedsat ved artikel 18, stk. 1, i Rådets forordning (EØF) nr. 3821/85 () — VEDTAGET DENNE FORORDNING: Artikel 1 De fælles regler til at muliggøre sammenkoblingen af de natio- nale elektroniske registre skal opfylde mindstekravene som anført i bilaget til denne forordning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Den finder anvendelse fra den 31. december 2012. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. december 2010. (1) EUT L 300 af 14.11.2009, s. 51. (?) EFT L 281 af 23.11.1995, s. 31. På Kommissionens vegne José Manuel BARROSO Formand () EFT L 8 af 12.1.2001, s. 1. (?) EFT L 370 af 31.12.1985, s. 8.